Boek: Adam Small-gedigte gebundelHierdie keur bevat van Adam Small se gewildste sowel as minder bekende gedigte. Die doel van dié versameling is om sy bydrae tot Suid-Afrikaanse letterkunde en Kaaps te vereer. Die klem word geplaas op die tersaaklikheid en veelsydigheid van sy stem. Small se eerste bundel het in 1957 verskyn en dekades later gee sy woorde steeds ŉ stem aan die gemarginaliseerdes en die werkerstand. Die maan is swart is saamgestel deur Ronelda S Kamfer en dit het pas by NB-Uitgewers verskyn. Small is op 21 Desember 1936 in Wellington gebore. Hy was bekend vir sy werk as digter en dramaturg. Sy belangrike werk sluit in Kanna hy kô hystoe, Krismis van Map Jacobs en “Kô lat ons sing”. In 2012 word die Hertzogprys aan hom toegeken. Small is in 2016 dood. Kamfer is in 1981 gebore en sy het in Blackheath en Grabouw grootgeword. Haar debuutdigbundel Noudat slapende honde is in 2009 met die Eugène Marais-prys bekroon. Daarna volg grond/Santekraam, Hammie en Chinatown. In 2019 verwerf sy ŉ meestersgraad in skeppende skryfkuns by die Universiteit van Rhodes. Prys: R280,00* *Prys onderworpe aan verandering Koop die boeke by Graffiti Boeke